Diari Oficial de la Generalitat Valenciana


Sumari del DOGV 7106, del 09-09-2013 (2013/8644)

Citació als interessats en el procediment ordinari número 1074/2011.
--------------------------------------------------------------------

### Dades del document

Número de DOGV
:   7106

Data del DOGV
:   09-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8644


Organisme emissor
:   Jutjat Social Número 3 de Palma de Mallorca

Tipus de document
:   Anunci

Citació als interessats en el procediment ordinari número 1074/2011.  
 [2013/8644]  
Número d'actuacions: procediment ordinari 0001074/2011.  
Demandant: María José Alfaro Cabeza de Vaca  
Advocat/ada: -  
Procurador/a: -  
Graduat/ada social: -  
Demandats: Dirsatel ATT, SL, Fogasa.   
Advocat/ada: -  
Procurador/a: -  
Graduat/ada social: -  
Paula Mateo Erroz, secretària judicial del Jutjat Social número 3 de Palma de Mallorca, faig saber que en el procediment ordinari 0001074/2011 d'este Jutjat Social, seguit a instàncies de María José Alfaro Cabeza de Vaca contra l'empresa, sobre ordinari, s'ha dictat la resolució següent:  
«Cèdula de citació   
Tribunal que ordena citar: Jutjat Social número 3.  
Assumpte en què s'ordena: procediment ordinari 0001074 /2011.  
Persona a qui se cita: Dirsatel ATT, SL, com a part demandada.  
Objecte de la citació: assistir en eixa condició a l'acte o actes de juí/conciliació i, si pertoca, juí, i concórer a estos actes amb les proves de què intente valdre's i també, si la part contrària ho demana, i el tribunal ho admet, contestar les preguntes que se li formulen en la pràctica de la prova d'interrogatori.  
Lloc, dia i hora en què ha de comparéixer: han de comparéixer el dia 3 de desembre de 2013, a les 10.50 hores, a la seu del Jutjat Social número 3, sítia a la travessa d'En Ballester, número 20, 1r, a l'acte de conciliació davant de la secretària judicial i, en cas de no-avinença, el mateix dia, a l'acte de juí.  
Advertències legals  
1r. La incompareixença del demandat, citat degudament, no impedirà la celebració dels actes de conciliació, i si pertoca, juí, el qual continuarà sense la necessitat de declarar la rebel·lia del demandat (art. 83.3 LJS).  
2n. Se li fa saber que la part demandant ha indicat que acudirà a l'acte del juí amb un advocat per a la seua defensa i/o representació i d'un procurador o graduat social per a la seua representació, cosa que se li comunica als efectes oportuns.  
3r. Ha d'assistir al juí amb tots els mitjans de prova de què intente valdre's (art. 82.3 LJS), i, en el cas que s'admeta la prova d'interrogatori, sol·licitada per l'altra part, haurà de comparéixer i contestar l'interrogatori o, en cas contrari, podran considerar-se reconeguts com a certs en la sentència els fets a què es referixen les preguntes, sempre que l'interrogat haja intervingut personalment en estos fets i que fixar-los com a certs li resulte perjudicial en tot o en part.   
  
De conformitat amb el que disposa l'article 91.3 de la Llei de la Jurisdicció Social (LJS), l'interrogatori de les persones jurídiques es practicarà a qui legalment les representen i tinguen facultats per a contestar este interrogatori.  
Si el representant en juí no ha intervingut en els fets haurà d'aportar al juí la persona que és coneixedora directa d'estos fets. A este efecte, la part interessada podrà proposar la persona que haja de sotmetre's a l'interrogatori justificant degudament la necessitat d'este interrogatori personal.   
Podran així mateix sol·licitar, almenys amb 10 dies d'antelació a la data del juí, les proves que, per haver de practicar-se en el juí, requerisquen diligències de citació o requeriment (art. 90.3 LJS).  
  
4t. Se l'advertix que la part actora ha sol·licitat com a proves:  
Atés que s'ha sol·licitat l'interrogatori de part i que és la mateixa persona jurídica, han de fer-se les advertències que conté l'article 91.3 i 5 de la LJS. De conformitat amb el que disposa el precepte esmentat, l'interrogatori de les persones jurídiques privades es practicarà a qui legalment les represente i tinga facultats per a contestar este interrogatori. Si el representant en juí no ha intervingut en els fets, haurà d'aportar al juí la persona que és coneixedora directa d'estos fets. A este efecte la part interessada podrà proposar la persona que haja de sotmetre's a l'interrogatori justificant degudament la necessitat d'este interrogatori personal.   
La declaració de les persones que hagen actuat en els fets litigiosos en nom de l'empresari, quan siga una persona jurídica privada, sota la responsabilitat d'este, com a administradors, gerents o directius, només podrà acordar-se dins de l'interrogatori de la part pel compte de la qual hagen actuat i com a coneixedors personals dels fets, en substitució o com a complement de l'interrogatori del representant legal, llevat que, en funció de la naturalesa de la seua intervenció en els fets i posició dins de l'estructura empresarial, per no prestar ja servicis en l'empresa o per a evitar indefensió, el jutge o tribunal dispose la declaració d'ells com a testimonis.   
El seu interrogatori com a demandat.  
A este efecte se li indica que, si no compareix, es podran tindre per certs els fets de la demanda en què haja intervingut personalment i que li resulten en tot o en part perjudicials (art. 91.2 LJS).  
L'aportació a l'acte del juí dels documents següents: els assenyalats en la demanda.   
Se l'advertix que si els documents esmentats no s'aporten al juí sense que existisca una causa justificada, podran estimar-se provades les al·legacions de la part contrària en relació amb la prova acordada (art. 94.2 LJS).  
5t. Ha de comunicar a esta oficina judicial un domicili per a la pràctica d'actes de comunicació i qualsevol canvi de domicili que es produïsca durant la substanciació d'este procés, amb les advertències de l'article 53.2 LJS (art. 155.5, paràgraf 1r, de la LEC), i se li fa saber que, en aplicació d'este mandat, en el primer escrit o compareixença davant de l'òrgan judicial, les parts o interessats, i si pertoca, els professionals designats, assenyalaran un domicili i les dades completes per a practicar actes de comunicació.  
El domicili i les dades de localització facilitades amb este efecte tindran plens efectes i les notificacions que s'hi intenten sense efecte seran vàlides fins que no siguen facilitades altres dades alternatives, i serà una càrrega processal de les parts i dels seus representants mantindre-les actualitzades, així mateix hauran de comunicar els canvis relatius al seu número de telèfon, fax, adreça electrònica o semblant, sempre que estos últims estiguen sent utilitzats com a instruments de comunicació amb el tribunal.  
6t. També haurà de comunicar, i abans de la seua celebració, l'existència d'alguna causa legal que justifique la suspensió dels actes de conciliació i/o de juí a què se'l convoca (art. 183 LEC).  
7m. Les parts podran formalitzar la conciliació per tal d'evitar el procés per mitjà de compareixença davant de l'oficina judicial, sense esperar a la data d'assenyalament, així com sotmetre la qüestió als procediments de mediació que puguen estar constituïts d'acord amb el que disposa l'article 63 d'esta llei, sense que això en supose la suspensió llevat que de comú acord ho sol·liciten ambdós parts, i hauran de justificar la submissió a la mediació i pel temps màxim establit en el procediment corresponent, que no podrà excedir de 15 dies.   
S'advertix el destinatari que les comunicacions següents es faran fixant una còpia de la resolució o de la cèdula al tauler d'anuncis de l'oficina judicial, llevat que la comunicació de les resolucions adopte la forma d'una interlocutòria o sentència, o si es tracta d'una citació a termini.  
  
Palma de Mallorca, 3 de setembre de 2013.- La secretària judicial: Paula Mateo Erroz.